આ અંગે મેયર બીજલબહેન પટેલને પૂછતાં તેઓ એ બાબતનો સ્વીકાર કરે છે કે સુબ્રહ્મણ્યમ સ્વામીના નિવેદન અંગે ભાજપ મોવડીમંડળનું માર્ગદર્શન લેવાયું ન હતું, પરંતુ હવે જ્યારે નવેસરથી કર્ણાવતીનો મુદ્દો ઊઠ્‌યો છે તો અમે રાજ્ય સરકારના આદેશની રાહ જોઇ રહ્યા છીએ. ભાજપ મોવડી મંડળ કે રાજ્ય સરકારનું જે માર્ગદર્શન અમને મળશે તે મુજબ અમે આગળ વધીશું. જ્યારે સ્ટેન્ડિંગ કમિટીના ચેરમેન અમૂલ ભટ્ટે નો કોમેન્ટ કહી આ મામલે પ્રતિક્રિયા આપવાનું ટાળ્યું હતું.